      "ครั้งแรกที่เห็นชื่อร้านนี้...มดแดงเข้าใจว่าคงเป็นร้านขายเหล้า  มีดนตรีสด นั่งจิบเบียร์ชิลๆ แบบที่เห็นกันบ่อยๆ  เพราะชื่อร้านนี่มันแนวจริงๆ...แต่พอมาถึงที่ร้านกลับผิดคาดจากที่คิดไว้  เป็นร้านอาหารแบบปกติทั่วไป  มีโซนในห้องแอร์ และข้างนอก เปิดเพลงจากแผ่น และตกแต่งแบบปกติทั่วไป แต่มีลูกค้านั่งในร้านอยู่หลายโต๊ะทีเดียว โดยเฉพาะชาวญี่ปุ่นนี่เยอะมาก เห็นอย่างนี้แล้วมันต้องมีอะไรดีแล้วล่ะ  ไม่รอช้า  เลือกโต๊ะ  ดูเมนู  แล้วสั่งอาหารอย่างรวดเร็ว "

        อย่าง ** เมนูวันนี้ที่สั่งมาชิม**  ก็จะมี
                >> เห็ดหอมยัดไส้มันปู << 200.- (Recommend)
                             เมนูนี้มดแดงหามานานและ  ไม่ได้กินมาเป็น 10 ปีได้ พอเห็นที่ร้านมีเมนูนี้...จึงรีบสั่งเลยไม่รอช้า  ส่วนรสชาตินี่ อร่อยค่ะ  กลมกล่อมครบถ้วนทุกอย่างที่เมนูนี้สมควรมี  และไม่จำเป็นต้องใช้จิ๊กโช่วเลย  จานนี้ใส่เนื้อปู มันปู มาไม่ยั้ง กับราคานี้ มดแดงถือว่าคุ้มค่ะ ใครยังไม่เคยชิมอยากให้สั่งมาโดนเลยค่ะ

                >> ไก่เหล้าแดง << 140.- 
                             ปีกไก่ ผ่าครึ่ง  แต่เนื้อหนา แน่น อวบ  ไม่ได้มีแต่กระดูก ทางร้านเลือกใช้ปีกไก่ขนาดนี้ ถือว่าถูกต้องเลยค่ะ ส่วนรสชาติก็อร่อยเข้มข้นดี  แต่ถ้ามีกลิ่นเหล้ามากกว่านี้นิดนึง จะแจ่มมากเลย โดยรวมอร่อยค่ะ  แนะนำเช่นกัน

                >> แกงส้มกุ้งผักรวมชะอมชุบไข่ << 220.-
                             เมนูนี้ ไม่ใช่ที่มดตั้งใจสั่งทีแรก  จริงๆสั่งแกงส้มไข่ปลาเรียวเซียวไป  เพราะอยากกินแต่ของหมด  เลยเอาแกงส้มกุ้งแทน  จานนี้ รสชาติ อร่อยค่ะ กลมกล่อม ครบทุกอย่างของแกงส้ม  ติดอยู่นิดนึง ไซส์กุ้งที่ให้มามันเล็กไปหน่อย ส่วนวัตถุดิบที่เหลือก็จะเป็นผักต่างๆ เปรียบเทียบกับราคาที่จ่ายไป ส่วนตัวมดคิดว่า ยังไม่สมเหตุผลเท่าไหร่  คือ ถ้าได้ไข่ปลาเรียวเซียว จะโอเคเลย  แนะนำว่า ถ้าไข่ปลาเรียวเซียวหมด สั่งเมนูอื่นมาแทนจะดีกว่าค่ะ 

             ## มื้อนี้ จ่ายไปทั้งหมด 805.- รวมเบียร์ 2 ขวด ข้าวเปล่า 2 น้ำแข็ง 1 น้ำเปล่า 1 ##

       ช่วงเวลาเปิด ของร้านนี้ ถ้าเป็นวันจันทร์ - ศุกร์ จะเปิดอยู่ 2 เวลา คือ 10.00-14.00 น. และ 16.00-22.30 น. ส่วนวันเสาร์ - อาทิตย์ เปิดตั้งแต่ 10.00- 22.30 น.

       ส่วนเส้นทางการเดินทาง  อยู่ใกล้กับร้าน cafe'kantary หาไม่ยาก แผนที่ถูกต้อง ใช้ เนวิเกเตอร์กันได้เลยค่ะ

       โดยรวมสำหรับร้านนี้  ดีค่ะ  และมดต้องกลับไปซ้ำแน่นอน  ถ้าใครอยู่ศรีราชา แนะนำร้านนี้เลยค่ะ เป็นอีกร้านที่อาหารอร่อย  ราคากลางๆ บริการดีค่ะ ^^  